Ur tezmir ara ad tili tezrawt ɣef tewsatin n tsekla timawit, ma yella ulac ameslay ɣef tegnatin n tmenna. Daymi deg yixef-a, ad neɛreḍ ad neg tasleḍt i tegnatin n tmenna n tewsit n tmedyazt yerzan ccnawi n ugrud i d-nejmeɛ s timmad-nteɣ deg unnar. Rnu ɣer-s ad neɛreḍ ad neglem di yal aḍris, amek i d-ttuɣalen yeḍrisen-a, amek i ten-id qqaren neɣ amek i tentturaren, asemres n tfekka (la gestuelle) d aḥric yesɛan azal d alqayan deg timawit.